Ս.թ. հուլիս ամսին գրանցված աննախադեպ շոգ եղանային պայմանների հետևանքով կտրուկ ավելացել են էլեկտրաէնեգիայի սպառման ծավալները նախորդ տարիների համեմատ: Հանրապետությունում դրանք ներկայումս կազմում են ժամում շուրջ 1000 ՄգՎտ նախորդ տարվա 700 ՄգՎտ-ի փոխարեն: Սա, իր հերթին, բերել է էլեկտրամատակարարման բաշխիչ ցանցում ընդհանուր վթարայնության 30-35 % աճի: Վթարները հիմնականում ազդել են Երևան քաղաքի <<Արաբկիր>> և <<Կենտրոն>> վարչական շրջանների էլեկտրամատակարարման ռեժիմների վրա, որը կապված է այդ շրջանների մալուխային տնտեսության առավել մաշվածության ու բնակչության խտության հետ: